**ÅRSMELDING FOR SAMFUNNSVITERNE I VESTLAND PERIODEN AUGUST 2021 – AUGUST 2022**

**Styret i Samfunnsviterne i Vestland**

|  |  |
| --- | --- |
| Jan Eivind Jenssen kontaktperson | Bergen kommune |
| Hilde Håland-Kramer | HK-dir |
| Bente Thorsen | Privat |
| Ingvild Kvissellien | NAV – fra mars Nordea-privat |
| Paal Breivik | Statsforvalteren |
| Nadia Jdaini (til mai 2022) | Fiskeridirektoratet |
| Anne Lisbeth Øxenbjerg | Bergen kommune |
| Emilie Endal | Styremedlem og studentrepresentant UiB |

Styret har i perioden hatt 6 styremøter.

Det ble vanskelig på sist årsmøte å få valgt leder av Samfunnsviterne Vestland. Det ble derfor vedtatt å nedsette et arbeidsutvalg bestående av Hilde, Bente og Jan der Jan har vært kontaktperson og representert Samfunnsviterne Vestland.

Jan Jenssen har deltatt på fylkesledermøter, samt samling i Helsinki.

**Valgkomiteen har i perioden hatt følgende medlemmer:**

* Cecilie Kaarstad
* Marius Kjørmo

**Oppgaver og aktiviteter:**

* Av naturlige årsaker har det ikke vært så stor aktivitet. Vi prøvde å få til en samling før jul, men da slo pandemien til med høye smittetall så vi valgte å avlyse.
* 23. april 2021 ble det avholdt digitalt frokostmøte «Fra Fredskorpset til Norec» ved to ansatte fra Norec.
* Deler av styret var på styreopplæring i Stavanger i regi av Samfunnsviterne.
* I juni 2022 hadde styret møte med Merete Nilsson som la frem litt informasjon om det kommende landsmøtet.
* I juni 2022 fikk vi til en sommerfest med innlegg fra Papillon og kulturdirektøren i Bergen kommune Vincent Mrimba. To spennende foredrag om hvordan komme inn på arbeidsmarkedet i Norge når en kommer fra andre kulturer. Det var dessverre dårlig oppmøte.

**Lønnsoppgjør** er ikke en oppgave for styret. Vi holder hverandre orientert om utviklingen og deltar på den årlige Tariffkonferansen. Styreleder/styret får også en del henvendelser fra medlemmene og gir råd og veiledning i forhold til videre saksgang.

**Faglig utviklingsarbeid:**

Styret har jobbet godt sammen og har hatt jevnlige møter. Noen møter ble utsatt da styret ikke var vedtaksdyktig og de fleste møter ble avholdt digitalt.

Pandemien ser ut til å ha gjort noe med oss og det har vist seg å være vanskelig å holde høy aktivitet.

Vi burde nok bl.a. vært flinkere på rekruttering av nye medlemmer, spesielt mot privat sektor.

Styret har vært opptatt av å følge opp vedtakene fra landsmøtet i 2019.

I perioden har studentrepresentanten Emilie Endal deltatt på styremøtene. Det har også ført til tettere kontakt med studentlaget. Vi håper den gode kontakten fortsetter.

**Regnskap**

Fylkeslaget har i perioden brukt kr. 51.573.

Det ble kjøpt inn pc til alle fylkeslederne. Dette ble belastet fylkeslaget med kr. 18.344.

**Rekruttering**

Både styret og våre enkeltmedlemmer har arbeidet for å gjøre samfunnsviterne synlige og rekruttere nye medlemmer, samt tillitsvalgte.

I første kvartal 2022 var medlemstallet for Vestland 1484 mot 1452 i fjerde kvartal 2021 og 1356 i fjerde kvartal 2020. Dette gir oss en vekst på 9,4 % fra 2020 og frem til nå.

De fleste av våre medlemmer er organisert i offentlig sektor. Bergen kommune har flest medlemmer tett fulgt av Nav og Vestland fylkeskommune.

Det er viktig for styret å få innspill fra medlemmene på aktuelle tema og behov for samlinger.

Samfunnsviterne på nettet: [www.samfunnsviterne.no](http://www.samfunnsviterne.no). Her legges kurs og møter ut. Noen av arrangementene kunngjøres også gjennom Samfunnsviternes facebook-side. Samfunnsviterne Vestland har egen e-postadresse: [fylkesleder-vestland@samfunnsviter-tillitsvalgt.no](mailto:fylkesleder-vestland@samfunnsviter-tillitsvalgt.no)

Fylkeslaget i Vestland 16.08.2022

Jan-Eivind Jenssen (leder),

Hilde Haaland-Kramer, Bente Liabø Thorsen, Paal Breivik, Anne-Lisbeth Øxenbjerg, Ingvild Kvissellien og Nadja Jdaini og Emilie Endal

